Document que mostra el resultat d'un projecte europeu que ha recopilat un miler de casos d'innovació social arreu del món amb l'objectiu de conèixer quines condicions afavoreixen el seu desenvolupament i la seva incidència social.
Des d'aquesta perspectiva es presenten exemples d'innovació social relacionats amb l'educació, l'ocupació, la cura i la lluita contra la pobresa.
Aquest documental mostra l'estil de vida suec, referent internacional d'estat benestant, i es qüestiona si una societat econòmicament acomodada és realment una societat feliç o només experimenta buidor i solitud.
Com a mostra de l'individualisme imperant que provoca relacions humanes mínimes i situacions de soledat, el director del film explica amb humor l'autoinseminació artificial i les morts en soledat sense hereus.
Siegel, psicòleg clínic i terapeuta expert en mindfulness, ofereix en aquest llibre de lectura amable estratègies senzilles i eficaces per practicar l'atenció o consciència plena, un tipus de meditació que ajuda a viure de manera més centrada i reflexiva.
Manual pràctic que enumera i analitza els aspectes a tenir en compte en l'elaboració de l'informe neuropsicològic (la concisió, la llegibilitat, l'ús correcte de la terminologia, l'adequació als objectius, etc.), així com els errors més freqüents que poden cometre's en la seva confecció.
Obra coral dirigida per Manuel Castells que reuneix l'anàlisi de sociòlegs, economistes i politòlegs sobre les crisis diverses que afronta la Unió Europea, des del procés d'unificació fins a l'actual crisi institucional, sotmeses a múltiples factors: financer, monetari, industrial, social, polític, ideològic, moral, geopolític i migratori.
S'incideix en els costos humans i socials de la crisi econòmica actual i en la qüestió de la identitat europea.
La innovació social és un exercici d'avaluació i recerca que desenvolupa solucions per atendre necessitats o problemàtiques concretes.
En aquest volum es mostren diferents exemples d'innovació social en l'àmbit del treball social (intervenció comunitària intercultural, aplicacions al tercer sector, creació de territoris sostenibles, l'art com a eina d'intervenció, etc.) que defineixen al treballador social com a agent de canvi.
Aquest manual dirigit per Javier de Lucas en el marc de l'Institut de Drets Humans de la Universitat de València, pretén ser un instrument pedagògic per a professors de secundària que convidi a la reflexió i al debat amb els alumnes sobre nocions imprescindibles per a la nostra vida quotidiana com a éssers humans i com a ciutadans.
Obra col·lectiva que té dues parts diferenciades: la primera ofereix recursos, eines i tècniques de l'educació social i l'animació sociocultural aplicats a l'àmbit penitenciari, i la segona fa una proposta educativa global fonamentada en els mòduls de respecte del Centre Penitenciari de Lleó, un sistema organitzatiu de la vida a presó que afavoreix el creixement personal, l'autonomia, el respecte, la participació, el treball en grup, etc.
Seqüela de Ceguera moral, on Bauman i Donskis exposen les seves teories al voltant de la maldat, pròpia del mon contemporani en el que vivim.
Ambientada a Barcelona, la novel·la retrata la societat actual de la mà de quatre dones amb graus diversos de discapacitat intel·lectual que comparteixen un pis tutelat.
L'autora ha rebut per aquesta obra el 36è Premi Herralde de Novel·la 2018.
L'autor exposa una aproximació entenedora de la teoria del decreixement, que defineix la reivindicació de la primacia de la vida social, la democràcia directa i l'autogestió, des de la certesa que per fer-ho possible cal defugir el capitalisme.
Promou una visió crítica del món contemporani que neix de l'ecologisme radical.
Recull de recomanacions per al tractament de la informació sobre situacions de vulnerabilitat, per tal de garantir el dret a la informació de la ciutadania i vetllar per preservar la confidencialitat, el respecte i la intimitat de les persones.
Informe que analitza com els serveis socials proporcionen un suport integrat amb altres serveis públics com l'educació, l'ocupació i la salut, a tot Europa.
Presenta un resum dels esdeveniments recents de benestar i de la legislació i la política marc en els països europeus, una revisió bibliogràfica de 60 articles internacionals en integració de serveis, i una avaluació de 44 exemples de bones pràctiques de 17 països.
Pels autors d'aquesta investigació, la renda bàsica és una proposta justa i racional i es pot finançar mitjançant una reforma fiscal.
Es mostren les diverses opcions existents a partir de l'anàlisi de la realitat econòmica i impositiva de l'estat espanyol.
L'autor posa de relleu la importància de la dimensió social en l'atenció psiquiàtrica, tant la biològica com la psicològica.
Orienta els treballadors socials de l'àmbit de la salut mental per dur a terme els processos reflexius sobre la seva pràctica professional quotidiana i sobre els mètodes de resolució dels dilemes ètics que planteja.
L'autor explora la dimensió ètica en la vida de la persona i envers la seva relació amb els altres, que es manifesta en la cura, l'ajuda, l'escolta, el sentiment de vergonya, el perdó o el reconeixement.
La missiva d'aquesta obra és mostrar que la condició humana és vulnerable per naturalesa i res pot protegir-la del sofriment.
Tot plegat, narrat des de la filosofia literària i amb cites de diversos pensadors i filòsofs.
Aquest informe analitza l'estat actual del medi rural de l'estat espanyol i formula propostes encaminades a augmentar-ne el nivell i la qualitat de vida.
S'assenyalen les problemàtiques de desocupació, despoblació i envelliment, i es valora l'abast de les diverses polítiques públiques de desenvolupament rural i la seva millora.
Aproximació al sistema organitzatiu i competencial dels serveis socials a Catalunya, el model de prestació multinivell i d'atenció centrada en la persona, des de la perspectiva territorial.
Més concretament, analitza la distribució de competències en serveis socials entre la Generalitat i els ens locals de municipis i comarques, així com l'arquitectura pública prestacional que erigeix els ens locals com a unitat imprescindible per a desplegar els serveis socials a tota la ciutadania.
Diversos autors reflexionen sobre el nou escenari social, a nivell nacional, europeu i a escala mundial, arran de les transformacions de la modernitat industrial, la globalització econòmica i la crisi dels últims anys.
Ofereixen visions diverses de les noves tendències de benestar social i identifiquen noves vies de recuperació i creixement social i inclusiu.
Manual per al creixement del benestar personal que incideix en la pràctica de l'assertivitat i l'autoestima.
Les pautes recollides s'acompanyen d'exemples, estratègies i exercicis per identificar i modificar els pensaments, sentiments i conductes, i per entendre que estimar-nos i estimar els altres és una qüestió de respecte aliè i propi.
Reflexions ètiques i filosòfiques en format d'article breu sobre qüestions i temes actuals, a través dels quals l'autor mostra el seu pensament més personal i planteja interrogants polèmics i profunds de manera accessible i amena.
Llibre fruit de la llarga experiència d'aquest jutge que mostra, a través de casos reals, els mètodes i els mecanismes de resolució de conflictes, gens agressius i basats en la cordialitat i el respecte, que busquen una solució dels conflictes allunyada dels processos judicials.
Nova edició d'aquesta obra dins la col·lecció Universitat i acció socioeducativa de la Facultat d'Educació Social i Treball Social de la URL, que reflexiona sobre la tasca de l'educador social i sobre el seu impacte en les persones més vulnerables.
Aquest manual mostra què és un projecte i què és la gestió de projectes com a disciplina.
Explica els passos per a dur a terme un projecte: els elements que inclou, les fases de gestió, les metodologies a aplicar, els documents i les eines de suport, així com les habilitats concretes d'un gestor de projectes.
Manual per entendre el concepte de font d'informació i la seva tipologia, que s'estructura segons la necessitat d'informació, el contenidor de les dades i l'accés a les dades.
També es desenvolupen les fonts de primer ordre que responen a les necessitats acadèmiques i científiques, terminològiques, institucionals, estadístiques i socials, normativa i tècniques, i històriques i geogràfiques.